ભાજપ પ્રદેશ અધ્યક્ષ આર. સી. ફળદુએ આજે રાજ્યની ૩૧ જિલ્લા પંચાયત, ૨૩૦ તાલુકા પંચાયત અને ૫૬ નગરપાલિકાઓ માટે યોજાયેલ મતદાનમાં શાંતિપૂર્ણ મતદાન કરવા બદલ રાજ્યના મતદારોનો આભાર માન્યો હતો. ફળદુએ જિલ્લા-તાલુકા અને નગરપાલિકા વિસ્તારના મતદારોએ કરેલ આજના મતદાનથી વિકાસની પ્રક્રિયાને વધુ વેગ મળશે તેમ જણાવી ઉમેર્યું હતું કે, આજનું મતદાન ભાજપાની વિચારધારા અને રાજ્ય સરકારની તેમજ સ્થાનિક સ્વરાજ્યની સંસ્થાઓની પ્રજાલક્ષી કામગીરીનું સમર્થન છે.